## Rješenje o odobrenju prospekta o izdavanju 44.201 redovne dionice na ime, serije C, privatnom ponudom, ukupne vrijednosti od 4.420.100,00 kuna, pojedinačne nominalne vrijednosti 100,00 kuna po dionici

### NN 111/2005 (21.9.2005.), Rješenje o odobrenju prospekta o izdavanju 44.201 redovne dionice na ime, serije C, privatnom ponudom, ukupne vrijednosti od 4.420.100,00 kuna, pojedinačne nominalne vrijednosti 100,00 kuna po dionici

# KOMISIJA ZA VRIJEDNOSNE PAPIRE REPUBLIKE HRVATSKE

**2059**

Sukladno odredbama članka 12. stavak 1. točka 5.
i članka 22. stavka 2. Zakona o tržištu vrijednosnih papira, Komisija za vrijednosne
papire Republike Hrvatske (u daljnjem tekstu: Komisija), temeljem zahtjeva
trgovačkog društva KARLOVAČKA BANKA d.d. Karlovac, I. G. Kovačića
1, za odobrenje prospekta o izdavanju dionica privatnom ponudom, na sjednici
održanoj dana 13. rujna 2005. godine, donijela je

## RJEŠENJE

### O ODOBRENJU PROSPEKTA O IZDAVANJU DIONICA PRIVATNOM PONUDOM

1. Trgovačkom društvu KARLOVAČKA BANKA d.d.
Karlovac, I. G. Kovačića 1, odobrava se prospekt o
izdavanju 44.201 redovne dionice na ime, serije C, privatnom ponudom, ukupne
vrijednosti od 4.420.100,00 kuna, pojedinačne nominalne vrijednosti 100,00 kuna
po dionici.

2. Ovo rješenje objavit će se u »Narodnim
novinama«.

```
Obrazloženje
```

```

```

Trgovačko društvo KARLOVAČKA BANKA d.d. Karlovac,
I. G. Kovačića 1, podnijelo je 4. kolovoza 2005.
godine zahtjev za odobrenje prospekta o izdavanju redovnih dionica privatnom
ponudom, a 12. rujna 2005. godine dopunu toga zahtjeva, sukladno Zakonu o
tržištu vrijednosnih papira (»Narodne novine« br. 84/02,
u daljnjem tekstu: Zakon) i Pravilniku o sadržaju skraćenog prospekta i
uvjetima izdavanja vrijednosnih papira privatnim izdanjem (»Narodne novine«,
broj 61/97, 65/97, 28/99, daljnjem tekstu: Pravilnik).

U provedenom postupku je utvrđeno da je skupština
društva, 28. lipnja 2005. godine, donijela Odluku o povećanju temeljnog
kapitala, temeljem koje će se temeljni kapital društva povećati za iznos od
4.420.100,00 kuna, izdavanjem 44.201 redovne dionice na ime, serije C,
privatnom ponudom, uplatom u novcu, na način kako je to predviđeno istom
odlukom i prospektom o izdavanju dionica.

Odlukom skupštine društva, postojećim
dioničarima isključeno je pravo prvenstva upisa novih dionica, a dionice
predmetnog izdanja upisat će i uplatiti 162 zaposlenika KARLOVAČKE BANKE d.d.
Karlovac, I. G. Kovačića 1, koji su iskazali namjeru
potencijalnog ulaganja, s tim da najveći ulog iznosi I000 dionica, a najmanji
I00 dionica.

Sukladno odluci skupštine društva, rok za upis i
uplatu dionica je 30 dana od dana konačnosti rješenje Komisije o odobrenju
prospekta o izdanju dionica, a predmetno izdanje dionica smatrat će se
uspješnim ukoliko u odobrenom roku za upis i uplatu dionica bude upisano i
uplaćeno 90% dionica izdanja.

Trgovačko društvo KARLOVAČKA BANKA d.d.
Karlovac, I. G. Kovačića 1, uplatilo je
administrativnu pristojbu i naknadu, sukladno Pravilniku o vrsti i visini
administrativnih pristojbi i naknada (»Narodne novine« br.
115/02, 43/03).

Ocjenjujući utvrđeno činjenično stanje, Komisija
smatra da su ispunjeni uvjeti za odobrenje podnesenog prospekta o izdavanju
redovnih dionica društva KARLOVAČKA BANKA d.d. Karlovac, I. G. Kovačića 1, privatnom ponudom te je riješeno kao u izreci.

Temeljem odredbe članka 8. stavka 4. Zakona, ovo
Rješenje objavljuje se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali
se može pokrenuti upravni spor podnošenjem tužbe Upravnom sudu Republike
Hrvatske u roku od 30 dana od dana primitka ovog rješenja.

Klasa: UP/I-450-08/05-02/115

Urbroj: 567-01/05-7

Zagreb, 13. rujna 2005.

Predsjednik Komisije

**Miljenko** **Fičor**, v. r.

Rješenje, NN 111/2005-2059